Nafarroako Parlamentuak, 2021eko urriaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da eten digitala murrizteko asmoz liburutegiak bultza ditzan herritarrak gai digitaletan prestatzeko eremu gisa, haien alfabetatze digitala eta gaitasun informazionala eskuratuta”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du:

– Nafarroako herrietan 2030eko Agendako informazioa lortzeko, Agendaren gaineko prestakuntza eskuratzeko eta Agenda betetzeko topagunetzat har ditzan liburutegiak.

– 2030eko Agendaren departamentu arteko lantaldearen esku jar ditzan Nafarroako liburutegiak, 2030eko Agendako Garapen Jasangarriko Helburuez sentsibilizatzeko eta helburu horien hedapena egiteko espazio gisa.

– Herritarrak arlo digitalean prestatzeko espazio gisa bultza ditzan liburutegiak, herritarrek alfabetatze digitala eta informazioa lortzeko gaitasuna lor dezaten, arrakala digitala murriztea xede.

– Nafarroako liburutegietako profesionalei 2030eko Agendaren nahiz agenda ezartzeko estrategien gaineko prestakuntza eman diezaien.

2. Nafarroako Parlamentuak Kultura eta Kirol Departamentua premiatzen du, hiru hilabeteko epean Nafarroako liburutegietarako jarduketa-plan bat aurkez dezan, arrakala digitala murrizten laguntzeko bere proposamenean, azpimarra berezia jarriz toki entitateekin eduki beharreko lankidetzan eta liburuzainek kultura bitartekaritzan aritzeko beharko duten prestakuntzan”.

Iruñean, 2021eko urriaren 15ean

Lehendakaria: Unai Hualde Iglesias